نزہت پٹھان

نزہت پٹھان ( سندھی : نزهت پٺاڻ ؛ پیدائش: 12 فروری 1965) ایک پاکستانی سیاست دان ہیں جو اگست 2018 سے پاکستان کی قومی اسمبلی کی رکن رہی ہیں۔ اس سے قبل ، وہ 2002 سے 2013 تک سندھ کی صوبائی اسمبلی کی رکن بھی رہ چکی ہیں۔

ابتدائی زندگی اور تعلیم 
وہ 19 فروری 1965 کو پاکستان کےشہر حیدرآباد، سندھ میں پیدا ہوئیں۔ 

انہوں نے سیاسیات میں ماسٹر آف آرٹس کی ڈگری اور اکنامکس میں ماسٹر آف آرٹس کی ڈگری حاصل کی۔

سیاسی کیریئر 
وہ 2002 کے پاکستانی عام انتخابات میں خواتین کے لیے مخصوص نشست پر پاکستان پیپلز پارٹی (پی پی پی) کی امیدوار کے طور پر سندھ کی صوبائی اسمبلی کے لیے منتخب ہوگئیں۔

مارچ 2006 میں ، انہوں نے پی پی پی کو چھوڑ دیا اور پاکستان مسلم لیگ (ق) میں شامل ہوگئیں۔ 2006 کے ایک انٹرویو میں انہوں نے کہا کہ وہ پچھلے 27 سالوں سے پی پی پی سے وابستہ تھیں۔

2006 میں انہیں وزیراعلیٰ ارباب غلام رحیم کی صوبائی سندھ کابینہ میں شامل کیا گیا اور انہیں وزیر اعلی کے مشیر کے طور پر مقرر کیا گیا۔

وہ 2008 کے پاکستانی عام انتخابات میں خواتین کے لیے مخصوص نشست پر مسلم لیگ ق کی امیدوار کے طور پر سندھ کی صوبائی اسمبلی کے لیے دوبارہ منتخب ہوگئیں۔ 

2011 میں ، انہوں نے مسلم لیگ (ق) چھوڑ دی اور پاکستان مسلم لیگ (ہم خیال) میں شمولیت اختیار کر لی۔

اکتوبر 2016 میں انہوں نے ایک بار پھر سیاسی پارٹی بدلی اور اس بار وہ پاکستان تحریک انصاف سے منسلک ہو گئیں ۔ وہ سندھ میں پاکستان تحریک انصاف (پی ٹی آئی) کی خواتین ونگ کی سیکرٹری جنرل کے عہدے پر فائز ہوگئیں۔

وہ 2018 کے پاکستانی عام انتخابات میں سندھ سے خواتین کے لیے مخصوص نشست پر پی ٹی آئی کی امیدوار کی حیثیت سے پاکستان کی قومی اسمبلی کی رکن منتخب ہوگئیں۔

اپریل 2022 میں امریکہ کی طرف سے بیرونی مداخلت کے نتیجے میں رجیم چینج کے بعد تمام تحریک انصاف کے اراکین کے ساتھ انہوں نے قومی اسمبلی کی سیٹ سے استعفی نہیں دیا

حوالہ جات 

پاکستان پیپلزپارٹی کے ارکان صوبائی اسمبلی (سندھ)
سندھ ارکان صوبائی اسمبلی 2008ء تا 2013ء
1965ء کی پیدائشیں
پاکستانی خواتین وکلا
پاکستان مسلم لیگ (ق) کے سیاست دان
سندھ ارکان صوبائی اسمبلی 2002ء تا 2007ء
پاکستانی ارکان قومی اسمبلی 2018ء تا 2023ء
حیدرآباد، سندھ کے سیاستدان
پاکستان تحریک انصاف کے اراکین قومی اسمبلی
بقید حیات شخصیات
قومی اسمبلی پاکستان کے رکن کے نامکمل مضامین
Short description is different from Wikidata